**TEHNISKĀ SPECIFIKĀCIJA**

*Žalūziju izgatavošana, uzstādīšana un stikla virsmu aplīmēšana ar plēvi*

**Pakalpojuma apraksts.**

Pretendents saskaņā ar tehniskās specifikācijas noteikumiem apņemas ar saviem spēkiem, personālu, darba rīkiem, iekārtām un materiāliem veikt žalūziju piegādi un uzstādīšanu, remontu, tīrīšanu un stikla virsmu aplīmēšanu ar plēvi RP SIA „Rīgas satiksme” objektos, atbilstoši Pretendenta un RP SIA „Rīgas satiksme” pilnvaroto personu rakstiski saskaņotiem pasūtījumiem un specifikācijām (turpmāk tekstā – pakalpojums).

**Pakalpojuma SATURS.**

1. Iepirkuma daļas:
2. Žalūziju piegāde, uzstādīšana, remonts un tīrīšana;
3. Stikla virsmu aplīmēšana ar plēvi.
4. Līguma termiņš: 2 gadi.
5. Līguma izpildes vieta: RP SIA „Rīgas satiksme” objekti Rīgas pilsētas teritorijā.
6. Katru Pakalpojuma pasūtījumu veic RP SIA „Rīgas satiksme” pilnvarotā persona, saskaņojot tā apjomu atbilstoši finanšu piedāvājuma noteiktiem izcenojumiem.
7. Pirms veikt pakalpojumu, Izpildītājs vienojas ar Pasūtītāju par pakalpojuma veikšanas laiku, sazinoties ar RP SIA „Rīgas satiksme” pilnvaroto personu.
8. Pirms veikt pakalpojumu, Izpildītājam ir nepieciešams precizēt mērījumus objektā, lai nodrošinātu savlaicīgu, kvalitatīvu un atbilstošu pakalpojuma izpildi.
9. Izpildītājs nodrošina Tehniskā specifikācijā norādīto pakalpojumu izpildi, atbilstošā apjomā un kvalitātē un nododot Pasūtītājam kvalitatīvi un droši veikto pakalpojumu.
10. Izpildītājs ir atbildīgs par saudzīgu un kvalitatīvu pakalpojuma veikšanu, lai pakalpojuma veikšanas rezultātā netiktu bojāta telpu apdare. Gadījumā, ja telpu apdare tiek bojāta (grīdas, sienu, griestu skrāpējumi, bojāts krāsojums, nekvalitatīvi veikti urbumi u.c.), bojājumu novēršanu Izpildītājs sedz par saviem līdzekļiem, nodrošinot apdares atjaunošanu sākotnējā kvalitātē.
11. Žalūziju un plēvju uzmērīšanas darbus Izpildītājs veic 3 darba dienu laikā no pasūtījuma saņemšanas dienas.
12. Pakalpojuma izpildes termiņš - 10 (desmit) darba dienas no specifikācijas saskaņošanas dienas.
13. Konstatēto žalūziju bojājumu, defektu novēršana 3 (trīs) darba dienu laikā no pasūtījuma saņemšanas dienas. Ja objektīvu iemeslu dēļ, bojājumu novēršanai būs nepieciešams ilgāks laiks, rakstiski tiek saskaņots cits ierašanās laiks.
14. Izpildītājs saviem spēkiem un ar saviem līdzekļiem veic nolietoto/nomaināmo žalūziju atbilstošu utilizāciju.
15. Pasūtītājs, var pasūtīt pakalpojumu, kas nav iekļauts Tehniskajā specifikācijā, nepārsniedzot 15% (piecpadsmit) no kopējas Līguma summas bez PVN.
16. Garantijas termiņš jaunām žalūzijām un plēvēm 2 (divi) gadi no uzstādīšanas dienas. Garantijas laikā Piegādātājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.